Primele vaccinuri AstraZeneca vor fi distribuite duminică în România. Unde ajung cele mai multe doze.
Prima tranșă de vaccinuri de la AstraZeneca a ajuns duminică dimineața la Institutul "Cantacuzino". Cele 81.000 de doze de vaccin vor fi distribuite către centrele regionale din Cluj, Craiova, Iași și Timișoara. Imunizarea cu vaccinul AstraZeneca este recomandată pentru grupa de vârstă 18-55 de ani.
Primele doze de vaccin AstraZeneca sunt distribuite duminică în țară, a informat Comitetul Național de Coordonare a Activităților privind Vaccinarea împotriva Covid-19 (CNCAV).Potrivit CNCAV, prima tranșă de vaccinuri de la AstraZeneca a ajuns duminică dimineața la Institutul Național de Cercetare-Dezvoltare Medico-Militară "Cantacuzino".În cursul zilei de duminică, cele 81.000 de doze de vaccin vor fi distribuite către centrele regionale din Cluj, Craiova, Iași și Timișoara.Transportul dozelor de vaccin va fi asigurat cu autospecialele Ministerului Apărării Naționale. Vaccinurile sunt transportate în condiții optime de siguranță, cu respectarea lanțului de frig, la temperatura de +2 – +8 grade Celsius.CNCAV precizează că imunizarea cu vaccinul AstraZeneca este recomandată pentru grupa de vârstă 18-55 de ani, cu posibilitatea creșterii acestui interval, în funcție de apariția noilor date științifice. De asemenea, intervalul de timp recomandat între cele două doze este de 8 săptămâni.